እቲ ህንዳዊ ፓይሎት፡ ኣብሂናንዳን፡ "ኣብ ስርሒት ከሎ ጠፊኡ" ኢሎም ናይ ህንዲ ሰበስልጣናት። ብድሕሪኡ፡ ከም ዝተማረኸ ዘርኢ ቪድዮ ተዘርጊሑ። ኣብቲ ዝተዘርግሐ ቪድዮ፡ እቲ ህንዳዊ ምሩኽ ፓይሎት ብኣብ ካሽሚር ዝነብሩ ፓኪስታናውያን ክጋፋዕ ከሎ የርኢ። እቲ ተግባር ክኹነን ከሎ፡ ፓኪስታናውያን ወተሃደራት ግና ነቲ ምግፋዕ ደው ንምባል ዝወሰድዎ ስጉምቲ ድማ ተሞጊሱ። ምንጪ ስእሊ, Pakistan Information Ministry መግለጺ ስእሊ, ሚኒስትሪ ዜና ፓኪስታን ፓይሎት ህንዲ ከም ዝማረኹ ዘርኢ ቪድዮ ኣብ ትዊተር ዘርጊሖ ኣብቲ እቲ የዒንቱ ዝተሸፈነ ህንዳዊ ምሩኽ ዘርኢ ቪድዮ'ውን እቲ ምሩኽ ማይ ኣስትዩኒ ኢሉ ክልምን ይስማዕ ነይሩ፡ ዳሕራይ ግና ሚኒስትሩ ዜና ፓኪስታን ነቲ ኣብ ማሕበራዊ ገጻት ዝዘርግሓቶ ቪድዮ ኣልያቶ። ድሒሩ ኣብ ዝተዘርግሐ ቪድዮ ግና ኮማንደር ኣብሂናንዳን የዒንቱ ከይተሸፈነ ጸርዩ ሻሂ ክሰቲ ከሎን ሓደ ሓደ ሕቶታት - ስሙን ማዕርጉን ካበየና ክፍሊ ህንዲ ከም ዝኾነን ክምልሽ ከሎ ተራእዩ። ኣፈኛ ሰራዊት ፓኪስታን፡ ሜጀር-ጀነራል ኣስፊ ጋህፎር፡ እቲ ምሩኽ ፓይሎት "ብመሰረት እቲ ንቡር ወታሃደራዊ ስነምግባር ክንክን ይግበረሉ ኣሎ" ኢሉ። ፓኪስታንን ህንድን እንታይ ይብላ ኣለዋ?
